শুধু স্বাস্থ্য নিয়ে বই লিখলে স্বাস্থ্য বাঁচে না। এজন্য জীবননাশী রোগগুলোকে জানতে হয়। এ প্রয়োজন মেটাতে বিশাল বিশাল বই লেখা হয়েছে এবং গড়ে উঠেছে বিশাল চিকিৎসা বিজ্ঞান। একই কারণে সমাজে সুস্থ্যতা আনতে হলে সমাজের জঘন্য কীটগুলোকেও জানতে হয়। দেশের সুন্তানদের যেমন জানতে হয় তেমনি কুৎসিত-কুলাঙ্গারদেরও জানতে হয়। তাই বাঙালীর মানবিক উন্নয়নের স্বার্থেই তাদের দ্বারা একাত্তরে ঘটে যাওয়া কুকর্মের জঘন্য বিষয়গুলোকেও পাঠ্যপুস্তকে স্থান দেওয়া উচিত ছিল। স্থান পাওয়া উচিত ছিল বিহারী হত্যার মত অতি অমানবিক বিষয়টি। এতে বাঙালীরা অন্ততঃ তাদের নিজেদের রোগটি নিজেরা জানতে পারতো। তাতে রোগমুক্তির কাজ সহজতর হতো। কিন্তু বাংলাদেশে সেটি হয়নি। ২০০৯ সালে ঢাকার পিলখানায় ৫৭জন সেনা-অফিসার যেরূপ নির্মম ভাবে মারা গেল -সেটি কোন চিহ্নিত দুর্বৃত্তদের কাজ ছিল না। বরং ছিল তাদের কাজ যারা সমাজে বীর জোয়ান রূপে পরিচিত –খুন ও অপরাধকে প্রতিহত করাই ছিল যাদের সুনির্দ্দিষ্ট কাজ। এবং এ কাজের জন্যই তাদের বেতন দেয়া হত। অথচ তারা যে কতটা উৎসব ভরে সে খুনগুলো ঘটালো সে চিত্র সে সময় টিভিতে দেখানো হয়েছে। অতি বীভৎস অপরাধ যে করছে -সে বোধটিও তাদের মধ্যে ছিল না। একাত্তরে একই ভাবে উৎসব-ভরে অবাঙালীদের হত্যা করা হয়েছে। সেদিনও সেটিকে তারা অপরাধ মনে কররেনি। কোন রূপ বিচারও বসেনি। বরং সেটিকে বাঙালীর গর্বের কাজ মনে করা হয়েছে। একই রূপ গর্ব-ভরে তাদের ঘরবাড়ী-দোকানপাঠ জোরপূর্বক দখল করা হয়েছে। এটি এক ভয়ংকর রকমের নৈতিক অসুস্থ্যতা। অথচ সে অসুস্থ্যতা নিয়ে এমন দুর্বৃত্তদের বসবাস শুধু গ্রাম বা শহরের মহল্লায় নয়, বরং অফিস-আদালত, সেনাপল্লি ও রাজনীতির অঙ্গনে। এবং তাদের হাতে শুধু রাজনীতি এবং প্রশাসনই নয়, অত্যাধুনিক অস্ত্রও। এমন অবস্থায় কি কোন দেশের জনগণ নিরাপত্তা পেতে পারে? জনগণ কি নিরাপত্তা পাবে, শেখ মুজিব নিজেও সেটি পাননি। জিয়াউর রহমানও পাননি। সাধারণ মানুষও তাই পাচেছ না। নৈতিক এ অসুস্থ্যতা যে শুধু কিছু পেশাদার খুনিদের মাঝে তা নয়, সেটি ছড়িয়ে আছে দেশের প্রশাসন, পুলিশ, সেনাবাহিনী, বিচারব্যবস্থা ও বুদ্ধিবৃত্তিতে। তাই একাত্তরে এতবড় বিশাল মাপের অপরাধের জন্যও কারো কোন জেল-জরিমানা হয়নি, কারো গায়ে কোন আঁচড়ও লাগেনি। বরং তাদেরকে পুরস্কৃত করা হয়েছে হাজার বছরের শ্রেষ্ঠ সন্তান বলে। সরকারের পক্ষ থেকে পুরস্কৃত করা হয়েছে জবরদখলকৃত ঘর বা দোকানের আইনগত মালিকানা দিয়ে। আর আসল মালিকগুলো এখনও বাস করছে বস্তিতে।